Neuvoston asetus (ETY) N:o 38/81, annettu 1 päivänä tammikuuta 1981, tiettyjen säilykkeiden valmistukseen käytettävien oliiviöljyjen tuotantotukea koskevista yleisistä säännöistä annetun asetuksen (ETY) N:o 591/79 muuttamisesta



Virallinen lehti nro L 003 , 01/01/1981 s. 0007 - 0008

Suomenk. erityispainos Alue 3 Nide 13 s. 0007

Espanjank. erityispainos: Luku 03 Nide 20 s. 0166

Ruotsink. erityispainos Alue 3 Nide 13 s. 0007

Portugalink. erityispainos: Luku 03 Nide 20 s. 0166



NEUVOSTON ASETUS (ETY) N:o 38/81, annettu 1 päivänä tammikuuta 1981, tiettyjen säilykkeiden valmistukseen käytettävien oliiviöljyjen tuotantotukea koskevista yleisistä säännöistä annetun asetuksen (ETY) N:o 591/79 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon vuoden 1979 liittymisasiakirjan ja erityisesti sen 72 artiklan 1 kohdan, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(), sellaisena kuin se on viimeksi muutettuna asetuksella (ETY) N:o 1917/80(), ja erityisesti sen 20 a artiklan, ottaa huomioon komission ehdotuksen, sekä katsoo, että liittymisasiakirjan 67 artiklan mukaisesti vahvistettaessa yhteisessä maatalouspolitiikassa määrättyjen eri summien tasoa 58 artiklassa tarkoitettuja hintoja lukuun ottamatta otetaan Kreikan osalta huomioon liittymistasausmaksu siinä määrin kuin se on tarpeen yhteisen maatalouspolitiikan moitteettoman toiminnan kannalta; tätä säännöstä sovelletaan asetuksen N:o 136/66/ETY 20 a artiklassa tarkoitettuun tuotantotukeen; olisi tarkennettava, että huomioon otettava liittymistasausmaksu on Kreikan ja kolmansien maiden välisessä kaupassa sovellettava liittymistasausmaksu, ja asetuksen (ETY) N:o 591/79() 4 ja 5 artiklan mukaisesti tuotantotukeen, jota sovelletaan säilykkeiden valmistukseen käytettävään yhteisöstä peräisin olevaan oliiviöljyyn, on lisättävä kulutustuki; tuotantotukea vahvistettaessa olisi otettava huomioon yhdeksän jäsenen yhteisössä ja Kreikassa voimassa olevan kulutustuen taso, ON ANTANUT TÄMÄN ASETUKSEN: 1 artikla Muutetaan asetus (ETY) N:o 591/79 seuraavasti. 1. Korvataan 4 artiklan 1 kohta seuraavasti. "4 artikla 1. Jollei 6 artiklasta muuta johdu, tuen määrä on samansuuruinen kuin yhteisen tullitariffin alanimikkeeseen 15.07 A II a kuuluvien oliiviöljyjen tuonnissa sovellettavien maksujen muuttuvan maksuosan aritmeettinen keskiarvo tuen täytäntöönpanokuukautta edeltävien kahden kuukauden ajalta, korjattuna Kreikassa asetuksen (ETY) N:o 5/81 2 artiklan 3 kohdassa tarkoitetulla liittymistasausmaksulla. Jos säilykkeiden valmistamiseen käytetty oliiviöljy on kuitenkin tuotettu yhteisössä, tuki on samansuuruinen kuin edellä tarkoitettu keskiarvo, johon on lisätty tapauksen mukaan yhdeksän jäsenen yhteisössä tai Kreikassa sovellettavan ja tuen täytäntöönpanopäivänä voimassa olevan kulutustuen suuruinen määrä." 2. Korvataan 5 artikla seuraavasti: "5 artikla 1. Sovellettaessa asetuksen N:o 136/66/ETY 16 artiklassa ja asetuksen (ETY) N:o 2749/78 5 artiklassa tarkoitettua tarjouskilpailumenettelyä tuotantotuki vahvistetaan, vähimmäismaksujen perusteella, jotka vahvistetaan tämän menettelyn mukaisesti yhteisen tullitariffin alanimikkeeseen 15.07 A II a kuuluville öljyille, jollei tämän asetuksen 6 artiklasta muuta johdu. Ensimmäisen alakohdan mukaisesti vahvistettua tuotantotukea korjataan Kreikassa asetuksen (ETY) N:o 5/81 2 artiklan 3 kohdassa tarkoitetulla liittymistasausmaksulla. 2. Jos säilykkeiden valmistamiseen käytetty oliiviöljy on kuitenkin tuotettu yhteisössä, 1 kohdan mukaisesti määritettyyn määrään lisätään tapauksen mukaan yhdeksän jäsenen yhteisössä tai Kreikassa sovellettavan ja tuen täytäntöönpanopäivänä voimassa olevan kulutustuen suuruinen määrä." 2 artikla Tämä asetus tulee voimaan 1 päivänä tammikuuta 1981. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä tammikuuta 1981. Neuvoston puolesta Puheenjohtaja D. F. VAN DER MEI () EYVL N:o 172, 30.9.1966, s. 3025/66 () EYVL N:o L 186, 19.7.1980, s. 1 () EYVL N:o L 78, 30.3.1979, s. 2